I Fira d'ungles i estètica facial
23 novembre 2021

## I Fira d'ungles i estètica facial23 novembre 2021Última actualització: 23 novembre 2021

![](../gestion/img/a46f0ee3435f498999982a87ca1d539d6cd4e5465cdbaa93a79347f5321167ff.jpeg)  
  

El vicealcalde i regidor de Polítiques Econòmiques i Comerç, **Josep Alandete**, acompanyat de l’assessora de l’àrea, **Vicenta Ferrer**, ha presentat aquest matí la primera cita de la quarta edició de Fira Mercat Gandia (després del preàmbul de la Fira de les empreses). La I Fira d’Ungles i estètica facial, que es desenvoluparà al Prado del 26 al 28 de novembre.

_«Fira Mercat Gandia és un model consolidat ja, que ha permés que un espai sense un ús definit s’haja convertit en un aparador dels comerços de la ciutat i això històricament es valorarà, perquè aquestes xicotetes coses fan que el teixit comercial reviscole. En aquest sentit, hui presentem una fira nova que aborda nous segments de mercat...»_, ha explicat Alandete.

El benestar propi és el protagonista de la fira. En aquest sentit, hi trobarem 12 estands entre salons de estètica; pedicura i manicura; micropigmentació; extensió de pestanyes; disseny de celles; disseny de la mirada i articles d’estètica, seran alguns dels serveis... _«Per tant, totes les persones que volen assessorar-se, conèixer noves tendències.., no se la poden perdre. Amb important descomptes i ofertes. La manicura no, però les ungles s’hi podran fer allí. Allò més nou d’aquesta fira són les ungles, un sector que ha augmentat molt els darrers anys»,_ ha explicat Ferrer.

L’horari serà el d’hivern: Divendres i dissabte, d’11.00 a 14.00 h i de 17.00 h a 20.30 h. I diumenge només al matí.

  

**Balanç Fira de les empreses**

D’altra banda, s’ha fet un balanç de la I Fira de les empreses, un esdeveniment que es va realitzar el cap de setmana passat també a l’espai de Fira Mercat Gandia, a propòsit de la III Cursa de empreses organitzada pel Club d’Atletisme Safor-Teika, amb la col·laboració dels departaments d’Esports i Polítiques Econòmiques de l’Ajuntament.

Així, malgrat la pluja, hi van passar prop de 1.000 persones. La futura regidora de l’àrea ha destacat la valoració alta dels visitants (8,8) i dels expositors (8,4). _«Són fires de serveis i l’objectiu, més que la venda, és donar visibilitat a les empreses dels productes i les activitats que fan. En eixe sentit estem satisfets»._ Finalment, ha agraït la confiança del Club d’Atletisme Safor-Teika i ha expressat el desig de repetir l’experiència en edicions futures.

[Twittear](https://twitter.com/share)